**Reece Scarlett** (s. 31. maaliskuuta 1993 Edmonton, Alberta, Kanada) on kanadalainen jääkiekkopuolustaja, joka pelaa SM-liigajoukkue Vaasan Sportissa. Hän laukoo oikealta.

Ura
---

### Seuraura

#### Juniorivuodet

Scarlett vietti juniorivuotensa Albertan Sherwood Parkissa. Swift Current Broncos varasi hänet 12. pelaajana WHL:n varaustilaisuudessa 2008. Scarlett pelasi kauden 2008–2009 suurimmaksi osaksi vielä AMHL-joukkue Sherwood Park Kingsissa, mutta hän pelasi myös yhden WHL-ottelun Broncosissa. Varsinaisella tulokaskaudellaan 2009–2010 Scarlett pelasi siellä 65 runkosarjaottelua tehopistein 1+10=11 ja neljä playoff-ottelua tehden kaksi syöttöpistettä. Kaudella 2010–2011 hän oli Broncosin tehokkain puolustaja tehoilla 6+18=24. Scarlett pelasi kauden aikana myös CHL Top Prospects Gamessa.

New Jersey Devils varasi Scarlettin kuudennella kierroksella 159. pelaajana NHL:n varaustilaisuudessa 2011. Kaudella 2011–2012 hän nousi Swift Current Broncosin WHL-joukkueen varakapteeniksi. Scarlett oli joukkueen tehokkain puolustaja tehoilla 9+40=49.

Syyskuussa 2012 Scarlett teki New Jersey Devilsin kanssa kolmivuotisen NHL-tulokassopimuksen. Hän jatkoi kaudella 2012–2013 Swift Current Broncosin WHL-joukkueessa, jonka tehokkain puolustaja ja neljänneksi paras pistemies oli tehoilla 9+40=49, joilla Scarlett jakoi koko liigan puolustajien pistepörssin yhdeksännen sijan Calgary Hitmenin Alex Roachin kanssa.

#### Ammattilaisura

Kaudeksi 2013–2014 Scarlett siirtyi New Jersey Devilsin organisaatioon. Hän pelasi kauden kokonaan AHL-joukkue Albany Devilsissa, jossa Scarlettin tulokaskausi toi 48 runkosarjaottelussa tehot 6+14=20. Myös kaksi seuraavaa kautta hän pelasi kokonaan farmissa. Heinäkuussa 2016 hän teki New Jersey Devilsin kanssa vuoden mittaisen, kaksisuuntaisen ja 600 000 dollarin arvoisen jatkosopimuksen. Lokakuussa seura asetti Scarlettin siirtolistalle. Koska mikään toinen NHL-seura ei napannut häntä vuorokauden kuluessa, Devils lähetti Scarlettin harjoitusleirin päätteeksi farmiin. Hän vietti siellä kokonaan alkukauden 2014–2015, kunnes NHL:n siirtotakarajalla maaliskuussa 2017 Devils kauppasi Scarlettin Florida Panthersiin vaihdossa hyökkääjä Shane Harperiin. Hän jatkoi kauttaan AHL-joukkue Springfield Thunderbirdsissa, jossa Scarlett teki debyyttiottelussaan maalin. Hän kuitenkin myöhemmin loukkaantui samassa ottelussa ja Scarlettin kausi päättyi tähän.

Florida Panthers ei tehnyt Scarlettille perustarjousta, mutta hän teki heinäkuussa 2017 rajoittamattomana vapaana agenttina seuran kanssa vuoden mittaisen ja kaksisuuntaisen jatkosopimuksen. Syyskuussa Panthers asetti Scarlettin siirtolistalle. Koska mikään toinen NHL-seura ei napannut häntä vuorokauden kuluessa, seura lähetti Scarlettin harjoitusleirin päätteeksi farmiin. Hän pelasi Springfield Thunderbirdsissa alkukauden 2017–2018, kunnes marraskuussa Panthers kauppasi Scarlettin Dallas Starsiin vaihdossa puolustaja Ludvig Byströmiin. Hän pelasi loppukauden farmijoukkue Texas Starsissa, jonka kanssa Scarlett eteni aina Calder Cup-finaaleihin saakka, mutta mestaruuden vei lopulta kuitenkin Toronto Marlies otteluvoitoin 4–3.

Kesäkuussa 2018 Scarlett teki Dallas Starsin kanssa vuoden mittaisen ja kaksisuuntaisen jatkosopimuksen. Syksyn harjoitusleirin päätteeksi hänet lähetettiin siirtolistan kautta farmijoukkue Texas Starsiin. Scarlett kuitenkin loukkaantui jo kauden 2018–2019 avausottelussa, kun Scarlettin polven eturistiside repesi ja hänen kautensa päättyi leikkaushoitoa vaatineen vamman vuoksi. Heinäkuussa 2019 Scarlett teki Dallas Starsin kanssa vuoden mittaisen ja kaksisuuntaisen jatkosopimuksen. Hänet lähetettiin syksyn harjoitusleirin päätteeksi jälleen siirtolistan kautta farmiin, jossa Scarlett pelasi kokonaan kauden 2019–2020.

Kaudeksi 2020–2021 Scarlett siirtyi vuoden mittaisella sopimuksella KHL:n latvialaisseura Dinamo Riikaan. Hän oli joukkueen tehokkain puolustaja tehoilla 2+15=17. Toukokuussa 2021 Scarlett teki Dinamon kanssa vuoden mittaisen jatkosopimuksen. Kaudeksi 2022–2023 hän siirtyi vuoden mittaisella sopimuksella Saksan DEL-liigan Löwen Frankfurtiin.

Scarlett siirtyi kaudeksi 2023–2024 vuoden mittaisella sopimuksella SM-liigajoukkue Vaasan Sportiin. Kauden viidennessä ottelussa 27. syyskuuta 2023 hän loukkaantui väännettyään jalkansa jäätyään Kärppien Joonas Kemppaisen taklaamaksi. Scarlett oli sivussa yli kaksi kuukautta ja hän palasi kaukaloihin joulukuussa.

### Maajoukkueura

Scarlett pelasi alle 18-vuotiaiden MM-kilpailuissa vuonna 2011. Hän edusti myös Canada Pacificin joukkuetta World U-17 Hockey Challengessa vuonna 2010. Scarlett valittiin turnauksen tähdistökentälliseen.

Scarlett edusti myös Kanadan A-maajoukkuetta Channel One Cupissa vuonna 2021.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Swift Current Broncos | WHL | 1 | 0 | 0 | 0 | 0 | – | – | – | – | – |
| 2009–2010 | Swift Current Broncos | WHL | 65 | 1 | 10 | 11 | 49 | 4 | 0 | 2 | 2 | 4 |
| 2010–2011 | Swift Current Broncos | WHL | 72 | 6 | 18 | 24 | 59 | – | – | – | – | – | U18 | 7 | 0 | 0 | 0 | 0 |
| 2011–2012 | Swift Current Broncos **(A)** | WHL | 71 | 9 | 40 | 49 | 74 | – | – | – | – | – |
| 2012–2013 | Swift Current Broncos **(A)** | WHL | 67 | 9 | 40 | 49 | 66 | 5 | 0 | 3 | 3 | 10 |
| 2013–2014 | Albany Devils | AHL | 48 | 6 | 14 | 20 | 18 | – | – | – | – | – |
| 2014–2015 | Albany Devils | AHL | 57 | 2 | 23 | 25 | 27 | – | – | – | – | – |
| 2015–2016 | Albany Devils | AHL | 60 | 4 | 22 | 26 | 64 | 10 | 0 | 0 | 0 | 0 |
| 2016–2017 | Albany Devils | AHL | 50 | 4 | 17 | 21 | 53 | – | – | – | – | – |
|  | Springfield Thunderbirds | AHL | 1 | 1 | 0 | 1 | 0 | – | – | – | – | – |
| 2017–2018 | Springfield Thunderbirds | AHL | 13 | 1 | 1 | 2 | 22 | – | – | – | – | – |
|  | Texas Stars | AHL | 44 | 1 | 6 | 7 | 46 | 22 | 0 | 3 | 3 | 6 |
| 2018–2019 | Texas Stars | AHL | 1 | 0 | 0 | 0 | 2 | – | – | – | – | – |
| 2019–2020 | Texas Stars | AHL | 51 | 5 | 11 | 16 | 24 | – | – | – | – | – |
| 2020–2021 | Dinamo Riika | KHL | 47 | 2 | 15 | 17 | 18 | – | – | – | – | – |
| 2021–2022 | Dinamo Riika | KHL | 32 | 4 | 3 | 7 | 16 | – | – | – | – | – |
| 2022–2023 | Löwen Frankfurt | DEL | 38 | 5 | 16 | 21 | 19 | 2 | 0 | 1 | 1 | 4 |
| 2023–2024 | Sport | SM-liiga | 33 | 2 | 11 | 13 | 8 | 2 | 0 | 0 | 0 | 0 |
| 7 kautta | yhteensä | AHL | 325 | 24 | 94 | 118 | 256 | 32 | 0 | 3 | 3 | 6 |
| 2 kautta | yhteensä | KHL | 79 | 6 | 18 | 24 | 34 | – | – | – | – | – |
| 1 kausi | yhteensä | DEL | 38 | 5 | 16 | 21 | 19 | 2 | 0 | 1 | 1 | 4 |
| 1 kausi | yhteensä | SM-liiga | 33 | 2 | 11 | 13 | 8 | 2 | 0 | 0 | 0 | 0 |

Lähteet
-------

* Reece Scarlett The Internet Hockey Databasessa (englanniksi)
* Reece Scarlett Eurohockey-sivustolla (englanniksi)
* Reece Scarlett *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Reece Scarlett *Elite Prospects*. Everysport Media Group AB.  (englanniksi)
2. ↑  Elite Prospects - Swift Current Broncos *eliteprospects.com*. Everysport Media Group AB. Viitattu 22.8.2023. (englanniksi)
3. ↑  Elite Prospects - Swift Current Broncos *eliteprospects.com*. Everysport Media Group AB. Viitattu 22.8.2023. (englanniksi)
4. ↑  Scarlett, Severson sign entry-level deals *nhl.com/devils*.  6.9.2012. NEWARK, NJ:  New Jersey Devils. Viitattu 22.8.2023. (englanniksi)
5. ↑  Elite Prospects - Swift Current Broncos *eliteprospects.com*. Everysport Media Group AB. Viitattu 22.8.2023. (englanniksi)
6. ↑  Elite Prospects - WHL Stats 2012-2013 *eliteprospects.com*. Everysport Media Group AB. Viitattu 22.8.2023. (englanniksi)
7. ↑  Devils re-sign defenseman Reece Scarlett to one-year contract *nhl.com/devils*.  6.9.2012. NEWARK, NJ:  New Jersey Devils. Viitattu 22.8.2023. (englanniksi)
8. 1 2 3  Reece Scarlett Stats, Profile, Bio, Analysis and More *sportsforecaster.com*. XML Team Solutions, LLC. Viitattu 22.8.2023. (englanniksi)
9. ↑  Devils acquire forward Shane Harper from Florida *nhl.com/devils*.  1.3.2017. New Jersey Devils. Viitattu 22.8.2023. (englanniksi)
10. ↑  T-Birds Open 2017-18 Season in Providence *springfieldthunderbirds.com*.  7.10.2017. Providence, R.I.:  Springfield Thunderbirds. Viitattu 22.8.2023. (englanniksi)
11. ↑  Florida Panthers Agree to Terms with Five Players *nhl.com/panthers*.  2.7.2017. Florida Panthers. Viitattu 22.8.2023. (englanniksi)
12. ↑  Stars acquire defenseman Reece Scarlett from Panthers *nhl.com/stars*.  10.10.2017. Dallas Stars. Viitattu 22.8.2023. (englanniksi)
13. ↑  Stars sign Reece Scarlett to one-year, two-way contract *nhl.com/stars*.  26.6.2018. FRISCO, Texas:  Dallas Stars. Viitattu 22.8.2023. (englanniksi)
14. ↑  Meserve, Stephen: How Reece Scarlett Made the Most of a Season Lost to Injury *100degreehockey.com*.  15.5.2019. 100 Degree Hockey. Viitattu 22.8.2023. (englanniksi)
15. ↑  Stars sign defenseman Reece Scarlett to 1-year, 2-way contract *nhl.com/stars*.  1.7.2019. FRISCO, Texas:  Dallas Stars. Viitattu 22.8.2023. (englanniksi)
16. ↑  Brennan Klak on X *twitter.com*.  23.8.2020. Brennan Klak. Viitattu 22.8.2023. (englanniksi)
17. ↑  Elite Prospects - Dinamo Riga *eliteprospects.com*. Everysport Media Group AB. Viitattu 22.8.2023. (englanniksi)
18. ↑  Gude, Reece! Der kanadische Verteidiger mit Erfahrung aus der AHL und der KHL kommt nach Frankfurt. *facebook.com*.  22.6.2022. Löwen Frankfurt Eishockey-Betriebs GmbH. Viitattu 22.8.2023. (saksaksi)
19. ↑  Reece Scarlett vahvistamaan Sportin takalinjoja *Jatkoaika.com*.  23.6.2023. Jatkoaika r.y. Viitattu 23.6.2023.
20. ↑  Hultin, Jere: Karmeasti alkukaudella loukkaantunut SM-liigavahvistus pelikunnossa – ruotsalaispakin sopimus purettu *MTVuutiset.fi*.  13.12.2023. Telia Company AB. Viitattu 18.4.2024.
21. ↑  Rosters - Canada - 2021 Channel One Cup *hockeycanada.ca*. Hockey Canada. Viitattu 22.8.2023. (englanniksi)

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
79 Hanzl |
86 Rantanen |
88 Miketinac |
91 Wännström |
95 Svoboda  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson